**ՀՀ տնտեսական զարգացման և ներդրումների նախարարության պետական գույքի կառավարման կոմիտե**

**2018 թվականի**

**ՎԵՐԼՈՒԾԱԿԱՆ ՀԱՇՎԵՏՎՈՒԹՅՈՒՆ**

**ԵՐԵՎԱՆ-2019**

**Հ Ա Շ Վ Ե Տ Վ Ո Ւ Թ Յ Ո Ւ Ն**

2018 թվականի ընթացքում ՀՀ ՏԶՆՆ պետական գույքի կառավարման կոմիտեն (այսուհետ՝ Կոմիտե) շարունակել է իրականացնել պետական գույքի կառավարման, այդ թվում մասնավորեցման և պետական մասնակցությամբ ընկերությունների գործունեության կարգավորման ու լուծարման բնագավառներում Հայաստանի Հանրապետության կառավարության որդեգրած քաղաքականությունը՝ առաջնորդվելով «Պետական գույքի կառավարման մասին», «Պետական գույքի մասնավորեցման (սեփականաշնորհման) մասին», Հայաստանի Հանրապետության օրենքներով, պետական գույքի մասնավորեցման ծրագրերի մասին Հայաստանի Հանրապետության օրենքներով, Հայաստանի Հանրապետության կառավարության 2018 թվականի հունվարի 11-ի N 275-Ն որոշմամբ հաստատված Հայաստանի Հանրապետության կառավարության 2018 թվականի գործունեության միջոցառումների ծրագրով, Հայաստանի Հանրապետության կառավարության 2017-2022թթ. ծրագրով, Հայաստանի Հանրապետության քաղաքացիական օրենսգրքով, Հայաստանի Հանրապետության այլ օրենքներով և իրավական ակտերով:

Կոմիտեն կանոնադրությամբ իրեն վերապահված գործառույթներն իրականացրել է «Հայաստանի Հանրապետության 2018 թվականի պետական բյուջեի մասին» ՀՀ օրենքի համաձայն և պետական բյուջեից ‎ֆինանսավորվել է հետևյալ ծրագրերով.

**01.03.03.01.** «Գործադիր իշխանության, պետական կառավարման հանրապետական և տարածքային մարմինների պահպանում» ծրագրով 2018 թվականին Պետական գույքի կառավարման կոմիտեին հատկացվել է 764 161.7հազ.դրամ, ֆինանսավորումը կազմել է 688 442.6հազ.դրամ, իսկ դրամարկղային ծախսը` 687 370.77հազ.դրամ, տարբերությունը` 1 071.83հազ.դրամ վերադարձվել է ՀՀ պետական բյուջե:

 Տարեկան ճշտված նախահաշվի համեմատ դրամարկղային ծախսի տարբերությունը հիմնականում պայմանավորված է բյուջետային դասակարգման «Էներգետիկ ծառայություններ» հոդվածով կատարված տնտեսմամբ` 56 428.5հազ.դրամ, ինչպես նաև մի շարք այլ հոդվածներով կատարված տնտեսմամբ, որոնցից խոշորներն են Ներքին գործուղումներ՝ 1909.4հազ.դրամ, «Տեղեկատվական ծառայություններ»` 1136.1հազ.դրամ, «Ընդհանուր բնույթի այլ ծառայություններ»՝ 4579.4հազ.դրամ, Պարտադիր վճարներ՝ 1962.4 հազ.դրամ և այլն:

Համեմատության առումով նշեմ, որ 2017թ.-ին հատկացվել էր 767 786.6հազ.դրամ, որից ֆինանսավորվել էր 754 481.85հազ.դրամ, իսկ դրամարկղային ծախսը կազմել է 754 061.18 հազ.դրամ: Տարեվերջին 420.67հազ.դրամ մնացորդը վերադարձվել էր ՀՀ պետական բյուջե:

**01.06.01.23** արտաբյուջետային հաշվով ՀՀ կառավարության 12.04.2018թ.-ի թիվ 429-Ն որոշմամբ թույլատրվել է 2018թ.-ին Կոմիտեին «Հիմնարկներին և կազմակերպություններին ամրացված` յուրաքանչյուր միավոր մինչև հինգ միլիոն դրամ գնահատված արժեքով շարժական գույքի օտարման գործընթացում գտնվելու ժամանակահատվածում գույքի պահառության կազմակերպում» արտաբյուջետային միջոցների նախահաշվով նախատեսված 26 732.4հազ.դրամ գումարի չափով «Պետական գույքի գույքագրման և գնահատման գործակալություն» ՊՈԱԿ-ի հետ կնքել սուբսիդիայի տրամադրման մասին պայմանագիր: 2018թ.-ին մուտք է եղել 23 527.76հազ.դրամ (այդ թվում 2017թ.-ի ընթացքում չօգտագործված գումարի ետ վերադարձ` 539.7հազ.դրամի չափով) և ծախսվել 26 732.4հազ.դրամ, որի արդյունքում առաջացել է 3204.64հազ.դրամ պակասորդ :

 2017թ.-ին մուտք էր եղել 33 908.97հազ.դրամ և ծախսվել 18 982.2հազ.դրամ և պակասորդը կազմել է 14926.77հազ.դրամ:

**01.03.03.04** 2018թ.-ին Կոմիտեին ՀՀ պետական բյուջեից Կազմակերպության կարողությունների զարգացման համար հատկացվել է 478.5հազ.դրամ՝ Կոմիտեի համար վարչական սարքավորումներ ձեռքբերելու նպատակով: Նախահաշվային արժեքից սարքավորումներն էժան ձեռքբերելու արդյունքում կատարվել է խնայողություն և ֆինանսավորվել ու ծախսվել է 405.3հազ.դրամ: 2017թ.-ին կազմակերպության կարողությունների զարգացման համար հատկացվել էր 9 220.3 հազ.դրամ, որից ֆինանսավորվել ու ծախսվել է 8 582.9հազ.դրամ:

 **01.06.01.05** «Աճուրդների կազմակերպման և անցկացման աշխատանքներ» ծրագրով նախատեսված աշխատանքներ իրականացվել են Կոմիտեի «Աճուրդի կենտրոն» ՊՈԱԿ-ի հետ 23.01.2018թ.-ին կնքված N01-ԱԿ դրամաշնորհի պայմանագրով, որով նախատեսվել է աճուրդներով, ինչպես նաև ՀՀ օրենսդրությամբ սահմանված այլ ձևերով պետական գույքի վաճառքի կազմակերպման և անցկացման աշխատանքների իրականացում: 2018թ.-ին ՊՈԱԿ-ին նախատեսվել է 30 837.5հազ.դրամ դրամաշնորհ, որն էլ համապատասխանաբար ֆինանսավորվել է և նույնքան էլ կազմել է դրամական ծախսը: 2018թ.-ին ՀՀ կառավարության որոշումներով իրականացվել է թվով 369 պետական գույքի աճուրդով վաճառքի կազմակերպում և անցկացում: 2017թ.-ին ՊՈԱԿ-ը ֆինանսավորվել և դրամական ծախսը կազմել էր 33 007.8հազ.դրամ, իրականացվել էր թվով 435 պետական գույքի աճուրդով վաճառքի կազմակերպում և անցկացում:

 **01.06.01.06** «Պետական գույքի հաշվառման, գույքագրման, ուսումնասիրությունների, գնահատման և սպասարկման աշխատանքների իրականացման ծառայություններ» ծրագրով նախատեսված աշխատանքները կատարվել է Կոմիտեի և «Պետական գույքի գույքագրման և գնահատման գործակալություն» ՊՈԱԿ-ի միջև 23.01.2018թ. կնքված ՊԳԳ-01 դրամաշնորհի պայմանագրով: 2018թ.-ին պետական բյուջեից ՊՈԱԿ-ին տրվել է 301 057.1հազ.դրամ՝ ապարատի պահպանման և Կառավարական թիվ 2 և 3 շենքերի սպասարկման ծառայությունների համար (60344 ք.մ տարածքի սպասարկում): 2018թ.-ին ՊՈԱԿ-ի կողմից իրականացվել է պետական գույքի հաշվառման թվով 9335 (2017թ.-ին` 7616), պետական գույքի գնահատման 82 (2017թ.-ին` 932) և գույքի գույքագրման և ուսումնասիրությունների անցկացման 758 (2017թ.-ին` 916) աշխատանքներ:

 2017թ.-ին ՊՈԱԿ-ին հատկացվել էր 271 460.7հազ.դրամ, որն էլ ֆինանսավորվել և ծախսվել է:

**01.06.01.18** «Էլեկտրոնային աճուրդների կազմակերպման» ծրագրով նախատեսված աշխատանքներն իրականացվել են Կոմիտեի և «Աճուրդի կենտրոն» ՊՈԱԿ-ի միջև 23.01.2018թ.-ին կնքված էլեկտրոնային աճուրդների կազմակերպման ծրագրի դրամաշնորհի N02-ԱԿ պայմանագրով: Ծրագիրը գործում է 2018 թվականից: 2018թ.-ի աշխատանքներն իրականացնելու համար ՀՀ պետական բյուջեից նախատեսվել է 29 056.0հազ.դրամի հատկացում, սակայն աշխատանքների կատարման համար իրականացված մրցույթի արդյունքում պայմանագրի գումարը սահմանվել է 24 400.0հազ.դրամ, որի չափով էլ ֆինանսավորվել և դրամարկղային ծախս է եղել:

**01.06.01.19** «Պետական գույքի հաշվառման նոր ավտոմատացված ու ամբողջական համակարգի մշակում, ներդնում և կիրառում» ծրագրով նախատեսված աշխատանքները կատարվել է Կոմիտեի և «Պետական գույքի գույքագրման և գնահատման գործակալություն» ՊՈԱԿ-ի միջև 23.01.2018թ.-ին կնքված ՊԳԳ-03 դրամաշնորհի պայմանագրով: 2018թ.-ին նախատեսված 27 100.0հազ.դրամի փոխարեն փաստացի իրացվել է 19 796.0հազ.դրամ՝ համաձայն ՀՀ կառավարության 15.11.2018թ.-ի թիվ 1314-Ն որոշման, ըստ որի՝ դրամաշնորհի գումարը նվազեցվել է 7 304.0հազ.դրամով: Նշված ծրագիրը գործում է 2018թ.-ից:

**01.06.01.20** «Կառավարական N 2 շենքում տեղակայված սարքերի և սարքավորումների հետերաշխիքային սպասարկում» ծրագրով նախատեսված աշխատանքները կատարվել է Կոմիտեի և «Պետական գույքի գույքագրման և գնահատման գործակալություն» ՊՈԱԿ-ի միջև 23.01.2018թ.-ին կնքված ՊԳԳ-02 դրամաշնորհի պայմանագրով: Ծրագրով նախատեսված աշխատանքներն իրականացնելու համար 2018թ.-ի համար նախատեսված 15 000.0 հազ.դրամն ամբողջությամբ ֆինանսավորվել և ծախսվել է: Ծրագիրը գործում է 2018թ.-ից:

**08.02.05.14** «Համերգների, փառատոնների և այլ միջոցառումների կազմակերպման» ծրագրով նախատեսված է իրականացնելու Կ.Դեմիրճյանի անվան մարզահամերգային համալիրի պահպանման աշխատանքները, որն իրականացվում է «Կարեն Դեմիրճյանի անվան մարզահամերգային համալիր» ՊՈԱԿ-ի միջոցով՝ համաձայն Կոմիտեի և ՊՈԱԿ-ի միջև 23.01.2018թ.-ին կնքված ՄՀՀ-01 դրամաշնորհի պայմանագրի: 2018թ.-ին ՊՈԱԿ-ը ֆինանսավորվել և ծախսել է 152 317.7հազ.դրամ:

2017թ.-ին ՊՈԱԿ-ը ֆինանսավորվել և ծախսել էր 163 037.6հազ.դրամ:

**04.09.01.20** ծրագրով Պետական գույքի կառավարման կոմիտեն 2018թ-ին ներկայացրել է թվով 32 հայցադիմում՝ 1 745.4հազ.դրամ գումարի չափով, որից ծախսվել է 1 745.34 հազ. դրամ: 2017 թվականին ներկայացրել էր թվով 36 հայցադիմում` 4 267.40 հազ.դրամ գումար, որից փաստացի ծախսվել էր 4 267.38 հազ.դրամ:

**04.09.01.25** ծրագրով` համաձայն ՀՀ կառավարության մի շարք որոշումների, 2018թ.-ին ընկերությունների գույքի կազմից գույքի առանձնացման արդյունքում առաջացող ավելացված արժեքի հարկ է փոխանցվել 1 019.37հազ.դրամ՝ ՀՀ կառավարության կողմից ներկայացված 1 019.40հազ.դրամի դիմաց: 2017թ.-ին փոխանցվել էր 197 225.39 հազ.դրամ՝ պլանավորված 197 225.40 հազ. դրամի դիմաց:

 **04.09.01.26** «Պետական մասնակցությամբ առևտրային կազմակերպությունների կանոնադրական կապիտալի նվազեցման արդյունքում առաջացած հարկային պարտավորության մարում» ծրագրով 2018թ.-ին ընկերություններից շահութահարկի գծով ՀՀ պետական բյուջե է փոխանցվել 9 317.42հազ.դրամ՝ ՀՀ կառավարության կողմից ներկայացված 9317.50հազ.դրամի դիմաց: 2017թ.-ին շահութահարկի գծով ՀՀ պետական բյուջե էր փոխանցվել 103 009.34հազ.դրամ:

**11.01.01.01** ՀՀ կառավարության պահուստային ֆոնդի հաշվին Կոմտեին 2018թ.-ի բյուջետային ծախսերի տնտեսագիտական դասակարգման մի շարք հոդվածներով կատարվել է հատկացումներ, այսպես`

\* ՀՀ կառավարության 16.03.2018թ.-ի թիվ 239-Ն որոշմամբ Շենքերի և շինությունների ձեռքբերում հոդվածով հատկացվել է 68 085.1.0հազ.դրամ, որն էլ ֆինանսավորվել և ամբողջությամբ ծախսվել է:

\* ՀՀ կառավարության 15.03.2018թ.-ի թիվ 258-Ն որոշմամբ նույն հոդվածով հատկացվել է 37 398.0հազ.դրամ, որը ֆինանսավորվել և ծախսվել է ամբողջությամբ:

\* ՀՀ կառավարության 22.03.2018թ.-ի թիվ 288-Ն որոշմամբ Ընթացիկ դրամաշնորհներ պետական և համայնքային առևտրային կազմակերպություններին հոդվածով հատկացվել է 29 643.9հազ.դրամ, որն էլ ֆինանսավորվել և ծախսվել է ամբողջությամբ:

\* ՀՀ կառավարության 26.04.2018թ.-ի թիվ 511-Ն որոշմամբ Պարտադիր վճարներ հոդվածով հատկացվել է 902.0հազ.դրամ, որն ամբողջությամբ ֆինանսավորվել և ծախսվել է:

\* ՀՀ կառավարության 07.12.2018թ.-ի թիվ 1542-Ն որոշմամբ մի շարք կազմակերպությունների վարձավճարներ իրականացվել են ՀՀ պետական բյուջեից՝ որպես Հայաստանի Հանրապետության կողմից հիմնադրամում կատարվող կամավոր գույքային վճար: Նշված նպատակով վերոգրյալ որոշմամբ Կոմիտեին հատկացվել է 7 428.0հազ.դրամ, որից 2 412.0հազ.դրամը` բյուջետային ծախսերի տնտեսագիտական դասակարգման «Այլ ընթացիկ դրամաշնորհներ» և 5 016.0հազ.դրամը` «Նվիրատվություններ այլ շահույթ չհետապնդող կազմակերպություններին» հոդվածներով: Նույն նպատակով 2017թ.-ին դարձյալ հատկացվել էր 7 428.0հազ.դրամ:

ՀՀ կառավարության պահուստային ֆոնդից 2018 թվականի ընթացքում Պետական գույքի կառավարման Կոմիտեին ՀՀ կառավարության մի շարք գաղտնի որոշումներով հատկացվել են նաև գումարներ՝ որոշակի աշխատանքներ կատարելու համար:

Ընդհանուր առմամբ, 2018թ.-ին ՀՀ կառավարության պահուստային ֆոնդից Կոմիտեին նախատեսվել է 1 276 514.1հազ.դրամի հատկացում, որից ֆինանսավորվել և ծախսվել է 1 255 149.36հազ.դրամ: 2017թ.-ին ՀՀ պահուստային ֆոնդից հատկացվել էր 392 862.3 հազ.դրամ, որից ֆինանսավորվել և ծախսել էր 384 884.3հազ.դրամ:

 **10.09.02.01** ՀՀ կառավարության 2018թ.-ին Պետական հիմնարկների և կազմակերպությունների աշխատողներին սոցիալական փաթեթով ապահովում ծրագրի շրջանակներում Կոմիտեին հատկացվել է 6 624.0հազ.դրամ: Տարեվերջին ծրագրում ընդգրկված աշխատակիցների թվաքանակը կազմել է 71 շահառու: 2018թ.-ին ծրագրով հատկացված գումարը ֆինանսավորվել է ամբողջությամբ, սակայն դրամարկղային ծախսը կազմել է 5 857.2հազ.դրամ: Շահառուների թվի նվազումը նախորդ տարվա համեմատությամբ պայմանավորված է աշխատակիցների հոսունության հետ:

2017թ.-ին նույն ծրագրի շրջանակներում հատկացվել էր 7 704.0 հազ.դրամ, ֆինանսավորվել էր 6 884.3հազ.դրամ և ծախսվել է 6 276.0հազ.դրամ: Տարեվերջին ծրագրում ընդգրկված շահառուների թվաքանակը 83 էր:

 **Կոմիտեի կողմից եկամուտների հավաքման գծով՝**

2018թ.-ի ընթացքում՝

\***Պետական գույքի վարձակալությունից** հաշվետու 2018 թվականի համար նախատեսված 157 000.0հազ.դրամի փոխարեն փաստացի ՀՀ պետական բյուջե է մուտքագրվել 235 318.18 հազ.դրամ (պայմանավորված ինչպես գների փոփոխությամբ, այնպես էլ նոր պայմանագրերի կնքմամբ): 2017թ.-ի համար նախատեսված 164 000.0 հազ.դրամի դիմաց ՀՀ պետական բյուջե փաստացի մուտքագրվել էր 233 311.1հազ.դրամ վարձավճար:

 \* Համաձայն ՀՀ կառավարության 07.12.2018թ. թիվ 1542-Ն որոշման, որպես Հայաստանի Հանրապետության կողմից հիմնադրամում կատարվող կամավոր գույքային վճար ՀՀ կառավարության պահուստային ֆոնդից հատկացվել է 7428.0հազ.դրամ: 2017թ. կամավոր գույքային վճարը դարձյալ 7428.0հազ.դրամ էր:

\*Համաձայն ՀՀ կառավարության 03.10.2013թ.-ի թիվ 1130-Ն որոշման` **պետական սեփականություն համարվող շենքերի և շինությունների տանիքներին ու ձեղնահարկերում կապի սարքավորումների տեղակայման վարձավճարներից,** որի 2018թ.-ի ծրագրային ցուցանիշը կազմել է 33 870.2հազ.դրամ, հավաքագրվել և ՀՀ պետական բյուջե է մուտքագրվել` 43 870.8հազ.դրամ: 2018թ.-ին 2017թ.-ի համեմատ մուտքերի ավելացումը, ինչպես նաև 2018թ-ի ծրագրային ցուցանիշի նկատմամբ գերակատարումը պայմանավորված է գործող պայմանագրերի քանակի ավելացմամբ: 2017թ.-ի ծրագրային ցուցանիշը կազմել էր 18 054.3հազ.դրամ, ՀՀ պետական բյուջե էր մուտքագրվել` 31 312.51հազ.դրամ:

 \* Կոմիտեի տնօրինության ընկերությունների կողմից 2018թ.-ին ՀՀ պետական բյուջե է մուտքագրվել 41 358.96հազ.դրամ շահաբաժին` 2017թ.-ի 10 205.0հազ.դրամի դիմաց: Տարբերությունը կապված է Պետական գույքի մասնավորեցման 2017-2020 թվականների ծրագրի մասին ՀՀ օրենքի համաձայն Կոմիտեի համակարգում ՓԲԸ-ների քանակի ավելացմամբ:

**Կոմիտեի նպատակներն են՝**

1. պետական գույքի կառավարման (այդ թվում՝ մասնավորեցման, օտարման, լուծարման, օգտագործման, սպասարկման) արդյունավետության բարձրացումը,
2. պետական գույքի մասնավորեցման, օտարման և օգտագործման տրամադրման շնորհիվ Հայաստանի Հանրապետության պետական և համայնքային բյուջեների եկամուտների ավելացումը և գույքի հանրային օգտակարության բարձրացումը,
3. պետական գույքի գույքագրումը և ամբողջական հաշվառումը,
4. պետական մասնակցությամբ առևտրային կազմակերպությունների արդյունավետության բարձրացումը,
5. պետական գույքի կառավարման ոլորտում պետություն-մասնավոր հատված փոխշահավետ գործընկերության համար անհրաժեշտ պայմանների ստեղծումը և նոր գործիքակազմի ներդրումը,
6. պետական գույքի հարաբերությունների կարգավորումը և շարունակական բարեփոխումը:

**Կոմիտեի խնդիրներն են՝**

1. պետական գույքի մասնավորեցման, օտարման օգտագործման տրամադրման ծրագրային կառավարման բարեփոխումը,
2. պետական գույքի մասնավորեցման, օտարման, երկարաժամկետ և կարճաժամկետ վարձակալության, անհատույց օգտագործման տրամադրման ընթացակարգերի պարզեցումը, վարչարարության կրճատումը, գործընթացի թափանցիկության և հրապարակայնության ապահովումը,
3. պետական գույքի գրավչությունը և վաճառքի խթանումն ապահովելու համար պետական գույքի մասնավորեցման և օտարման գործընթացում առավել գործուն և արդյունավետ գործիքակազմի կիրառումը,
4. չօգտագործվող կամ ոչ արդյունավետ օգտագործվող պետական գույքը տնտեսական շրջանառության մեջ դնելու աշխատանքների իրականացումը,
5. պետության գործառույթների համար անհրաժեշտ պետական գույքի կազմի և ճիշտ (նախընտրելի) կառուցվածքի սահմանումը,
6. պետական գույքի հաշվառման բնագավառում արդիական միջոցների ներդրումը,
7. պետական մասնակցությամբ առևտրային կազմակերպությունների կառավարման բնագավառում արդյունավետ գործիքակազմի կիրառումը՝ կոնցեսիոն և հավատարմագրային կառավարման հանձնելու ճանապարհով,
8. պետական մասնակցությամբ առևտրային կազմակերպությունների գործունեության արդյունքներից ելնելով պատասխանատվության և կատարված աշխատանքի խրախուսման բնագավառում նոր գործիքակազմի ներդրումը:

**ՀՀ ՏԶՆՆ Պետական գույքի կառավարման կոմիտեն 2018թ.-ի ռազմավարական նպատակներին հետամուտ է եղել հետևյալ քաղաքականությամբ.**

2018թ.-ին Կոմիտեի կողմից որդեգրված` պետական գույքի կառավարման քաղաքականության հիմնական շեշտադրումն է եղել պետական գույքի կառավարման արդյունավետության բարձրացման համար անհրաժեշտ պայմանների ստեղծումը:

Հաշվետու ժամանակահատվածում Կոմիտեի կողմից պետական գույքի կառավարման քաղաքականության առանձին բնագավառներում իրականացվել և իրականացվելու են պետական գույքի կառավարման արմատական բարեփոխումներ, մասնավորապես` պետական գույքի կառավարման և մասնավորեցման ծրագրային գործընթացը շարունակելու, պետական գույքի մասնավորեցման, օտարման, լուծարման, երկարաժամկետ և կարճաժամկետ վարձակալության տրամադրման ընթացակարգերը պարզեցնելու և վարչարարությունը նվազագույնի հասցնելու ուղղությամբ։

Պետական գույքի մասնավորեցման և օտարման բնագավառներում կատարվել են վաճառքի նոր ձևերի կիրառման և վաճառքի կազմակերպման արդիական գործիքակազմի ներդրման, ինչպես նաև վաճառքի նախապատրաստման, կազմակերպման և իրականացման գործընթացների թափանցիկության և դրանց արդյունքների հրապարակայնության ապահովման, որոշակի ժամանակահատվածի համար օտարման ենթակա գույքի անվանացանկի սահմանման, դրանում ընդգրկված յուրաքանչյուր գույքի շուկայական արժեքի որոշման և հանրային իրազեկման ապահովման ուղղությամբ նախատեսված աշխատանքները, ինչպես նաև ապահովվել է տարածքային և ոլորտային մակարդակով մասնավորեցման և օտարման գործընթացների ծրագրային իրականացումը և վերջին հաշվով` մասնավորեցման և օտարման գործընթացի արմատական բարեփոխումը։ Մասնավորապես,

1. Մշակվել է էլեկտրոնային աճուրդի ծրագիրը և իրականացվել է այդ ծրագրի հաջողությամբ փորձարկումը, ներկայումս էլեկտրոնային աճուրդը ներդնելու համար սահմանված կարգով շրջանառության մեջ է դրվել էլեկտրոնային աճուրդի կազմակերպումը կանոնակարգող ՀՀ կառավարության որոշման նախագիծը, աճուրդի նոր ձևերի ներդրման համար մշակվել և սահմանված կարգով շրջանառության մեջ է դրվել «Օտարման ենթակա պետական գույքն առանց գնային առաջարկի վաճառքը կազմակերպելու մասին» ՀՀ կառավարության որոշման նախագիծը, պետական գույքի օտարման գործընթացը բարեփոխելու նպատակով լրացումներ և փոփոխություններ են կատարվել պետական գույքի օտարումը կանոնակարգող ՀՀ կառավարության 2003թվականի հունիսի 13-ի N 882-Ն որոշման մեջ և ներկայացվել է ՀՀ վարչապետի աշխատակազմ, ՀՀ կառավարության կողմից ընդունվել է պետական գույքի մրցույթով վաճառքը կանոնակարգող իրավական ակտում փոփոխություններ և լրացումներ կատարելու մասին ՀՀ կառավարության որոշումը։ (2018թ-ի նոյեմբերի 8-ի N 1253-Նորոշում),

2. Ամբողջությամբ կատարվել է պետական գույքի կառավարման մասնավորեցման 2018-2020թթ.-ի եռամյա ծրագրով 2018թ-ի համար նախատեսված ծրագրային առաջադրանքները, որի վերաբերյալ հաշվետվությունը օրենսդրությամբ սահմանված կարգով և ժամկետում մինչև 2019 թվականի մայիսի 1-ը կներկայացվի ՀՀ վարչապետի աշխատակազմի քննարկմանը։

3. Պետական գույքի օտարման և մասնավորեցման բնագավառներում հնարավորինս սահմանափակվել է ներդրումների դիմաց ուղղակի վաճառքի ձևով պետական գույքի շուկայական գնահատված արժեքից ցածր գնով վաճառքի կազմակերպման գործընթացը։

4. Ավարտին է մոտեցել հանրության լայն շրջանակների համար հասանելի և բոլոր պետական մարմինների համար կիրառելի պետական գույքի էլեկտրոնային ինտեգրացված հաշվառման համակարգի ներդրման աշխատանքները, որոնք հնարավորություն կտան շատ արագ և օպերատիվ ոչ միայն հետևելու պետական գույքի քանակական ցուցանիշների և կազմի փոփոխություններին, այլ նաև իրականացնելու գույքի օգտագործման վիճակի վերաբերյալ վերլուծություններ (մոնիթորինգ) և արդյունավետության գնահատումներ։ Մասնավորապես, մշակվել է հաշվառման գործընթացը նոր մոտեցումների հիման վրա իրականացնելու ծրագիրը, այն հաջողությամբ փորձարկվել է, ներկայումս աշխատանքներ են տարվում հաշվառման գործընթացը կանոնակարգող ՀՀ կառավարության նոր որոշման ընդունման համար։ Հարկ է նշել, որ «Հայաստանի Հանրապետության կառավարության 2005 թվականի ապրիլի 28-ի N 562-Ն որոշման մեջ փոփոխություն կատարելու մասին» ՀՀ կառավարության որոշման նախագիծը սահմանված կարգի համաձայն ներկայացվել է ՀՀ վարչապետի աշխատակազմ։ Որոշման նախագծի համաձայն հաշվառման նոր համակարգը կինտեգրի նաև համայնքային գույքի հաշվառման բազաները։

5. Հստակեցվել է պետական գույքի մասնավորեցման 2017-2020թթ.-ի ծրագրում ընդգրկված ընկերությունների ցանկը, ծրագրի մասին օրենքի նախագիծը ներկայացվել է ՀՀ վարչապետի աշխատակազմ։

6. Պետական մասնակցությամբ առևտրային կազմակերպությունների ղեկավար անձնակազմի աշխատանքի գնահատման և խրախուսման համար մշակվել են համապատասխան մեթոդական ցուցումներ և սահմանված կարգով դրվել է շրջանառության մեջ, միաժամանակ կատարվել են պետական մասնակցությամբ առևտրային կազմակերպությունների արդյունավետության որոշման ուղղությամբ համապատասխան աշխատանքներ, որի արդյունքների վերաբերյալ հաշվետվությունը ներկայացվել է ՀՀ վարչապետի աշխատակազմ։

**Օրենսդրության բարելավումները և փոփոխությունները**

1. 2018 թվականի սեպտեմբերի 11-ին ՀՀ Ազգային ժողովի կողմից ընդունվել է «Պետական գույքի մասնավորեցման 2017-2020 թվականների ծրագրի կատարման 2017 թվականի տարեկան հաշվետվությունը հաստատելու մասին» ՀՀ օրենքը (ՀՕ-385-Ն)։

2. Հաշվետու ժամանակահատվածում մշակվել և շրջանառության մեջ է դրվել «Պետական գույքի կառավարման 2015-2017 թվականների ծրագրի կատարման 2017 թվականի տարեկան հաշվետվությունը հաստատելու մասին» ՀՀ կառավարության որոշման նախագիծը: (Նախագիծը 17.07.2018թ.-ին ներկայացվել է ՀՀ կառավարության քննարկմանը):

3. Հաշվետու ժամանակահատվածում մշակվել և շրջանառության մեջ է դրվել «Պետական գույքի մասնավորեցման 2017-2020 թվականների ծրագրի մասին» Հայաստանի Հանրապետության օրենքում լրացումներ և փոփոխություն կատարելու մասին» ՀՀ օրենքի նախագիծը: (23.04.2018թ.-ին ներկայացվել է ՀՀ կառավարության քննարկմանը։ ՀՀ վարչապետի 13.07.2018թ.-ի N 02/23.9/17218-18 հանձնարարականով նախագիծը հանվել է շրջանառությունից):

4. Մշակվել և շրջանառվել է «Հայաստանի Հանրապետության կառավարության 2006 թվականի ապրիլի 27-ի N 820-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը, որն ընդունվել է 2018թ.-ի նոյեմբերի 8-ի N 1253-Ն որոշմամբ։

5. Համաձայն «Հայաստանի Հանրապետության կառավարության 2018-2022 թվականների գործունեության միջոցառումներիծրագիրը հաստատելու մասին» N 1030-Լ որոշմամբ հաստատված N 1 հավելվածի 234-րդ կետի 1-ին ենթակետի՝ «Հայաստանի Հանրապետության կառավարության 2003 թվականի հունիսի 13-ի N 882-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը ներկայացվել է ՀՀ կառավարության քննարկմանը։

6. Համաձայն նույն որոշմամբ հաստատված N 1 հավելվածի 234-րդ կետի 2-րդ ենթակետի` «Հայաստանի Հանրապետության կառավարության 2015 թվականի մայիսի 7-ի N 515-Ն որոշման մեջ փոփոխություններ և լրացում կատարելու մասին» ՀՀ կառավարության որոշման նախագիծը ընդունվել է 2019 թվականի հունվարի 10-ի N 2-Ն որոշմամբ։

7. Համաձայն նույն որոշմամբ հաստատված N 1 հավելվածի 234-րդ կետի 3-րդ ենթակետի` «Հայաստանի Հանրապետության կառավարության 2005 թվականի ապրիլի 28-ի N 562-Ն որոշման մեջ փոփոխություն կատարելու մասին» ՀՀ կառավարության որոշման նախագիծը ներկայացվել է ՀՀ կառավարության քննարկմանը:

8. Համաձայն նույն որոշմամբ հաստատված N 1 հավելվածի 234-րդ կետի 5-րդ ենթակետի՝ «Օտարման ենթակա պետական գույքն առանց գնային առաջարկի վաճառքը կազմակերպելու մասին» ՀՀ կառավարության նախագիծը օրենսդրությամբ սահմանված կարգով դրվել է շրջանառության մեջ:

9. «Հայաստանի Հանրապետության կառավարության 2006 թվականի հունվարի 26-ի N 346-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը օրենսդրությամբ սահմանված կարգով դրվել է շրջանառության մեջ։

 Ընդհանուր առմամբ օրենսդրական բարեփոխումների նպատակով 2018 թ.-ի ընթացքում Կոմիտեում շարունակվել են պետական գույքի կառավարման ոլորտում մեթոդական բնույթի օրենսդրական փոփոխությունները, որոնց հիմնական նպատակն է կանոնակարգել, հստակեցնել կառավարման գործառույթները և լրացնել այն բացերը, որոնք առաջանում են նոր իրավական ակտերի կիրառման արդյունքում:

**Աշխատակազմի ղեկավարի**

**պաշտոնակատար,**

**Գլխավոր ֆինանսիստ ԱՆԻ ՕԲՈՍՅԱՆ**

**Հաշվապահական հաշվառման**

**և ֆինանսատնտեսական վարչության պետ,**

**Գլխավոր հաշվապահ` ՄԵԼԱՆՅԱ ՂՈՒՇՉՅԱՆ**